Chengzu

Munda de Chengzu es munda aus kicha e akwa. Depos bebi-yash lu gwo jan nixa otre kem simple peki-kicha-ney domes de luy vilaja e akwa-ney vastitaa de ris-agras, interkati-ney hir e dar bay pasturilok. Obwol lu bu he begin luy shi-char-ney saif, lu hev yo abyas de gun in agras. Lu es fortuna-ney por jamni forte e masbute – al fin de dey tragun-ney planti-yen yunge stemes lu hev haishi energia fo plei e tamrini. Lu imajini swa kom mahtaful gwerjen, simile a toy-las kel koyves raki pas, por to hi lu he auskati agude baston kom zian e virti it sobre kapa. Un-nem otre kindas ridi-te om lu, bat afte ke lu he kili giganta-ney Kicha-wurma, li en-respekti-te lu.
Vilaja-jenta rarem kuydi om eventas de ausmunda. Obwol li he audi ke ye sivile gwer in landa, ley sole chauka es om ke soldatas bu damaji ley ris-agra. Bikos hao ris-agra signifi richenesa… e hao naloga fo judiguan. Non, un rego es verem kom eni otre-la. Pa fakta, Pu Ta neva he favori li, also way li mus kuydi ob koy otre «boh-ney reger» replasi lu?
Category:Lo diverse